S-709/2010

Ár 2010, miðvikudaginn 8. desember, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 709/2010: Ákæruvaldið (E-kk-nf T-kk-nf) gegn G-kk-þgf S-kk-þgf (S-kk-nf Þ-kk-nf J-kk-nf hdl.) sem tekið var til dóms hinn 6. desember sl. að aflokinni aðalmeðferð.

Málið er höfðað með ákæru ríkislögreglustjóra, dagsettri 22. október sl. á hendur ákærða, G-kk-þgf S-kk-þgf, kt. 000000-0000, Fálkagötu 20, Reykjavík, „fyrir meiri háttar brot gegn skattalögum framin í rekstri einkahlutafélagsins Formun, kennitala 000000-0000, sem ákærði G-kk-nf var framkvæmdastjóri og stjórnarmaður fyrir, með því að hafa:

Hvorki staðið skil á virðisaukaskattsskýrslum, né staðið ríkissjóði skil á virðisaukaskatti sem innheimtur var í rekstri einkahlutafélagsins á árunum 2006 og 2007 í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 4.807.341, sem sundurliðast sem hér greinir:

Framangreind brot ákærða samkvæmt ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði rak á þeim tíma sem hér skiptir máli fyrirtækið Formun ehf. Var hann eini starfsmaður þess, stjórnarmaður félagsins, framkvæmdastjóri, prókúruhafi og hafði með höndum daglegan rekstur þess. Hann hefur kannast við að hafa hvorki staðið skil á virðisaukaskattskýrslum eins og tilgreint er í ákærunni, né heldur staðið ríkissjóði skil á þeim virðisaukaskatti sem innheimtur var hjá fyrirtækinu á þessu tímabili. Þá vefengir ákærði ekki hina tölulegu hlið ákærunnar. Hann hefur á hinn bóginn borið það fyrir sig að fyrirtækið hafi verið lítið og ungt og sitthvað verið óljóst um hvernig skilja bæri gögn og skjöl. Hann hafi því treyst á það að bókhaldarinn myndi búa allar tölur í hendur honum. Hann hafi reynt að greiða inn á skuldina en það hafi hins vegar reynst örðugt fyrir hann að skila skýrslum og gera skattskil vegna þess að bókarinn hafi forfallast og bókstaflega horfið um nokkurra mánaða skeið ásamt megninu af bókhaldsgögnunum. Hafi hann ekki haft áreiðanlegar tölur í höndunum vegna þessara aðstæðna. Þegar svo hafðist upp á gögnunum hafi orðið að færa upp bókhaldið að nýju.

Ákæran er byggð á útgefnum reikningum fyrirtækisins sem ákærði kannast við að hafa gefið út. Hann kveðst hinsvegar ekki hafa treyst sér til þess að gera virðisaukaskattskýrslur vegna þessa ástands. Hann hafi þó talið sig geta staðið nokkurn veginn skil á skattinum eftir því sem hann áætlaði um reksturinn og gera endanlega upp við innheimtumann ríkissjóðs þegar ársreikningar lægju fyrir.

Niðurstaða

Ákærði, sem var eini starfsmaður fyrirtækisins, framkvæmdastjóri þess og prókúruhafi, bar einn ábyrgð á því að skilað væri virðisaukaskýrslum á lögboðnum frestum og einnig á því að gerð væru skil á skattinum. Tjóir honum ekki að bera það fyrir sig að bókari hans hafi brugðist eða að bókhald misfarist. Samkvæmt þessu er ákærði orðinn brotlegur við þau ákvæði laga um virðisaukaskatt sem tilfærð eru í ákærunni. Brot ákærða telst vera meiri háttar og telst hann því einnig hafa brotið gegn 262. gr. almennra hegningarlaga.

Refsing og sakarkostnaður

Refsing ákærða þykir hæfilega ákveðin fangelsi í 4 mánuði. Rétt þykir að fresta framkvæmd þessarar refsingar og ákveða að hún falli niður að liðnum 2 árum frá dómsuppsögu, haldi ákærði almennt skilorð 57. gr. almennra hegningarlaga.

Þá ber að dæma ákærða til þess að greiða 10.586.000 krónur í sekt að viðlögðu fangelsi í 90 daga, greiðist sektin ekki innan 4 vikna frá dómsbirtingu.

Loks ber að dæma ákærða til þess að greiða verjanda sínum, S-kk-þgf Þ-kk-þgf J-kk-þgf hdl., 150.000 krónur í málsvarnarlaun sem dæmast með virðisaukaskatti.

DÓMSORÐ:

Ákærði, G-kk-nf S-kk-nf, sæti fangelsi í 4 mánuði. Frestað er því að framkvæma þessa refsingu og fellur hún niður að liðnum 2 árum frá dómsuppsögu, haldi ákærði almennt skilorð.

Ákærði greiði 10.586.000 krónur í sekt en sæti ella fangelsi í 90 daga, greiðist sektin ekki innan 4 vikna frá dómsbirtingu.

Ákærði greiði verjanda sínum, S-kk-þgf Þ-kk-þgf J-kk-þgf hdl., 150.000 krónur í málsvarnarlaun.

P-kk-nf G-kk-nf